《肃时雨若》
宋代·林希逸

肃肃存吾敬，冥冥若有期。人皆欣雨若，心为有天知。

悃切忧民志，勤拳在庙时。片云催许急，三祝果伊谁。

方寸来何易，吁嗟礼亦宜。虚中求造化，事应不须唯。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。